તમે જ્યારે આ પ્રકારનાં ભારે ઇમોશનલ દૃશ્યો શૂટ કરતા હો ત્યારે એમાં સંકળાયેલી બે વ્યક્તિઓ વચ્ચે આકર્ષણ ઊભું થાય એ બહુ સ્વાભાવિક છે. જો ફિલ્મમાં તમારું પાત્ર કોઈ વ્યક્તિ તરફ આકર્ષાયેલું દેખાડવું હોય અને જો તમે રિયલ લાઇફમાં પણ એ વ્યક્તિ તરફ ખેંચાણ અનુભવતા હો તો પરદા પર ખરેખર બહુ સારું પરિણામ મળે છે. જોકે ગમે એટલું આકર્ષણ અનુભવાતું હોય પણ આ સંબંધ આગળ જવાની કોઈ શક્યતા નથી હોતી. અમે માત્ર અમારું કામ કરી રહ્યાં છીએ. જો તમારી સાથે કામ કરતી વ્યક્તિનો અભિગમ આવો હોય તો ચાર ચાંદ લાગી જાય છે.